ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660023310

ขอให้ตรวจสอบและแก้ไขปัญหากรณีการเสียงดังรบกวนจากเพื่อนบ้าน บริเวณ บ้านเลขที่... ซอยลาดพร้าว 44 แยก 4 แขวงสามเสนนอก เขตห้วยขวาง กรุงเทพมหานคร เนื่องจากผู้ร้องแจ้งว่าเมื่อวันที่ 6 มิถุนายน 2566 ได้ยินเสียงในลักษณะคล้ายกับเสียงของปั๊มน้ำ ส่งเสียงดังรบกวนในช่วงเวลาประมาณ 08.00 - 21.00 น. และเมื่อช่วง 3 วันที่ผ่านมานั้นก็ได้ยินเสียงในลักษณะเช่นนี้อีก แต่จะส่งเสียงดังเป็นช่วงๆ โดยผู้ร้องแจ้งว่าเมื่อก่อนช่วง 3 - 4 ปีที่แล้ว บริเวณพื้นที่ดังกล่าวเคยเปิดเป็นค่ายยิม (ค่ายมวย)  แต่ปัจจุบัน (วันที่ 7 มิถุนายน 2566) ไม่ได้ประกอบกิจการค่ายมวยแล้ว ซึ่งได้เปลี่ยนเจ้าของบ้านคนใหม่ (ไม่ทราบชื่อ-นามสกุลและรายละเอียด) ผู้ร้องทราบเพียงว่าเป็นนักแสดงช่อง 7 ซึ่งได้ทำเกี่ยวกับธุรกิจอสังหาริมทรัพย์ให้ชาวต่างชาติเข้ามาลงทุนในประเทศไทย ประกอบกับผู้ร้องทราบมาว่า บ้านข้างเคียง ซอยลาดพร้าว 44 แยก 4 แขวงสามเสนนอก เขตห้วยขวาง ที่อยู่ในบริเวณใกล้เคียงกับบ้านเลขที่ ...นั้นเกรงว่าจะเป็นกลุ่มเดียวกันที่ประกอบธุรกิจอสังหาริมทรัพย์ โดยผู้ร้องนั้นจะได้รับผลกระทบเกี่ยวกับปัญหาการเปิดเสียงเพลงดังรบกวนในช่วงเวลากลางคืน จะเป็นเพลงจีน ซึ่งไม่ทราบว่าเป็นบ้านหลังใดที่เปิดเสียงเพลงดังรบกวน แต่ในบริเวณที่ผู้ร้องอาศัยอยู่นั้นจะมีเพียงบ้าน 2 ที่มีรถเข้าออกอยู่บ่อยครั้ง อาทิ รถตู้อัลพาร์ด ป้ายแดง (ไม่ทราบเลขป้ายทะเบียนและรายละเอียด) , รถเบนซ์คันสีดำ รุ่น GLE ป้ายทะเบียนสีขาวดำ (ไม่ทราบพยัญชนะแน่ชัด) 9393 กรุงเทพมหานคร โดยส่วนใหญ่รถที่เข้าออกบ้านทั้ง 2 หลังนั้น จะเป็นรถป้ายแดงและเป็นรถที่มีราคาสูง ผู้ร้องจึงเกรงว่าจะเป็นการทำธุรกิจสีเทา เนื่องจากว่าในบริเวณดังกล่าวทั้ง 2 พื้นที่ ค่อนข้างที่จะเป็นผู้มีอิทธิพล และบริเวณท้ายซอยลาดพร้าว 44 นั้นจะเป็นแหล่งมั่วสุมของชุมชนแออัด (ชุมชนสลัม) เบื้องต้นผู้ร้องได้มีการติดต่อไปแจ้งเรื่องกับทางสถานีตำรวจนครบาลสุทธิสารและติดต่อไปแจ้งเรื่องกับหมายเลขสายด่วน 191 แต่ยังไม่ได้รับการแก้ไขปัญหา จึงประสงค์ให้ทางหน่วยงานที่เกี่ยวข้องดำเนินการตรวจสอบและแก้ไขปัญหาในกรณีดังกล่าว เพื่อบรรเทาความเดือดร้อนให้กับผู้ร้องต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata